הפקה מוסיקלית היא תהליך שעוברים שיר, סינגל או אלבום מתחילת דרכם ועד סופה, מהרגע בו הם נכתבים ומולחנים, דרך הקלטתם ועד הפקת ועריכת המוצר המוגמר. למעשה, הפקה מוזיקלית נוגעת לא רק לשירים ואלבומים אלא כמעט לכל יצירה או תהליך מוסיקליים, ביניהם מוסיקה לפרסומות, לסרטים, לטלוויזיה, למחזות זמר, לתיאטרון, לסרטוני תדמית וכן הלאה.
כל מי שעוסק במוזיקה ביומיום, בין אם בצורה חובבנית ובין אם מקצועית, יודע שכאשר עובדים על סינגל או אלבום, אם מעוניינים שהתוצאה תצא באיכות גבוהה יש צורך בהפקה מוסיקלית. הדבר נכון במיוחד בשלבים המתקדמים יותר של העבודה, לקראת ההקלטות, במהלכם ובסופם, ללא הפקה מוסיקלית ראויה התוצאות עלולות להיות לא מוצלחות או מוצלחות פחות ממה שיכלו להיות.
לכן, לאורך כל התהליך של הפקת סינגל או אלבום ובמיוחד לפני תחילת ההקלטות, יש לוודא שבוחרים באנשי מקצוע בעלי ידע וניסיון הולמים בתחום ולקבל את הסיוע הדרוש. אין זה משנה אם מדובר במי שלא עשה את זה מעולם ועומד להקליט שיר לחתונה, בר/בת מצווה וכדומה, או אם מדובר בזמר, להקה או הרכב מנוסים.
הפקת סינגל ועל אחת כמה וכמה הפקת אלבום, אינם עניין של מה בכך ומעטים הם אלה שמסוגלים לעשות זאת בעצמם ללא סיוע מקצועי. לשם כך יש מפיקים מוזיקליים שזה תפקידם וביכולתם ללוות את יוצרי המוזיקה וגם את מי שאינו יוצר ביומיום, אך מעוניין בהקלטת שיר יחיד באופן חד פעמי.